ਸਮੱਗਰੀ: ਉਂਝ 2012 ਵਿਚ ਕਈ ਲੋਕਾਂ ਅਤੇ ਧੜਿਆਂ ਨੇ ਇਹ ਸਵਾਲ ਕਰਨੇ ਸ਼ੁਰੂ ਕਰ ਦਿੱਤੇ ਸੀ ਕਿ ਪੀੜਤ ਨੇ ਜੀਨ ਕਿਉਂ ਪਾਈ ਸੀ, ਉਸ ਮੁੰਡੇ ਨਾਲ ਉਸ ਦਾ ਕੀ ਰਿਸ਼ਤਾ ਸੀ, ਕੀ ਉਹ ਕੁਵਾਰੀ ਵੀ ਸੀ ਪਰ ਮੰਚ ਤੇ ਖੜ੍ਹੀ ਉਸ ਕੁੜੀ ਦੀ ਮਾਂ ਨੂੰ ਪੁੱਛੇ ਗਏ ਇਸ ਸਵਾਲ ਨਾਲ ਉਸ ਉੱਤੇ ਕੀ ਬੀਤੀ ਹੋਵੇਗੀ, ਇਹ ਸਮਝ ਪਾਉਣਾ ਔਖਾ ਹੈ। 

ਮੇਰੇ ਨਾਲ ਵੀ ਪਿਛਲੇ ਸਾਲ ਅਜਿਹੀ ਘਟਨਾ ਵਾਪਰੀ ਜਦੋਂ ਮੈਂ ਤੇ ਮੇਰਾ ਹਮਸਫ਼ਰ ਅੰਬਾਲਾ ਵਿਚ ਇਕ ਪਾਰਟੀ ਵਿਚ ਜਾਣ ਲਈ ਤਿਆਰ ਹੋ ਰਹੇ ਸੀ ਅਤੇ ਸਾਨੂੰ ਅਚਾਨਕ ਹਸਪਤਾਲ ਜਾਣਾ ਪੈ ਗਿਆ। ਮੇਰੀ ਡ੍ਰੈਸ ਵੇਖ ਕੇ ਬਾਈਕ ਉੱਤੇ ਜਾਂਦੇ ਦੋ ਮੁੰਡਿਆਂ ਨੇ ਟਿੱਪਣੀ ਕੀਤੀ 'ਫਿਰ ਕਹਿੰਦੀਆਂ ਨੇ ਬਲਾਤਕਾਰ ਹੋ ਜਾਂਦੇ ਨੇ।' 

ਮੈਂ ਉਸ ਵੇਲੇ ਤਾਂ ਕਾਹਲ ਵਿਚ ਜਵਾਬ ਨਹੀਂ ਦੇ ਪਾਈ ਪਰ ਸੋਸ਼ਲ ਮੀਡੀਆ 'ਤੇ ਇੱਕ ਵਾਇਰਲ ਵੀਡੀਓ ਨੇ ਫਿਰ ਸੋਚਣ 'ਤੇ ਮਜਬੂਰ ਕਰ ਦਿੱਤਾ ਹੈ ਕਿ ਔਰਤਾਂ ਉੱਤੇ ਹੁੰਦੀ ਹਿੰਸਾ ਵਿਚ ਔਰਤ ਨੂੰ ਹੀ ਕਿਉਂ ਜਿੰਮੇਵਾਰ ਠਹਿਰਾਇਆ ਜਾਂਦਾ ਹੈ।

ਇਹ ਵੀ ਪੜ੍ਹੋ:

ਪੀੜਤ ਨੂੰ ਦੋਸ਼ੀ ਕਿਉਂ ਸਮਝਿਆ ਜਾਂਦਾ ਹੈ?

ਮਨੋਵਿਗਿਆਨੀ ਪੀੜਤ ਨੂੰ ਦੋਸ਼ੀ ਕਰਾਰ ਦੇਣ ਵਾਲੀ ਵਿਚਾਰਧਾਰਾ ਨੂੰ ਲੋਕਾਂ ਦੇ ਨਿਆਂਪੂਰਨ ਦੁਨੀਆਂ ਵੇਖਣ ਦੇ ਸੁਪਨੇ ਦੇ ਪ੍ਰਸੰਗ ਵਿਚ ਦੇਖਦੇ ਹਨ। ਉਹ ਕਹਿੰਦੇ ਹਨ ਕਿ ਲੋਕ ਅਜਿਹੀ ਦੁਨੀਆਂ ਦੇ ਸੰਕਲਪ ਵਿਚ ਯਕੀਨ ਰੱਖਣਾ ਚਾਹੁੰਦੇ ਹਨ ਜਿਥੇ ਜੋ ਮਾੜੇ ਕਰਮ ਕਰਦਾ ਹੈ, ਉਸਨੂੰ ਉਸਦਾ ਨਤੀਜਾ ਭੁਗਤਣਾ ਪੈਂਦਾ ਹੈ। 

ਜੋ ਚੰਗੇ ਕਰਮ ਕਰਦਾ ਚਲਦਾ ਹੈ, ਉਸ ਨਾਲ ਇਨਸਾਫ ਹੁੰਦਾ ਹੈ। ਲਰਨਰ ਅਤੇ ਸਿਮਨਸ (1966) ਦਾ ਬਹੁਚਰਚਿਤ ਖੋਜ ਪੱਤਰ ਇਸ ਵਿਚਾਰ ਦੀ ਪੁਸ਼ਟੀ ਕਰਦਾ ਹੈ ਕਿ ਮਨੁੱਖ ਦੁਨੀਆਂ ਦੇ ਨਿਆਂਪੂਰਨ ਹੋਣ ਉੱਤੇ ਭਰੋਸਾ ਕਰਨਾ ਚਾਹੁੰਦੇ ਹਨ ਜਿੱਥੇ ਜੈਸੀ ਕਰਨੀ ਵੈਸੀ ਭਰਨੀ ਦਾ ਸਿਧਾਂਤ ਹਰ ਵੇਲੇ ਸਮਾਜ ਵਿਚ ਸੰਤੁਲਨ ਬਣਾਈ ਰੱਖੇ।

ਉਨ੍ਹਾਂ ਵੱਲੋਂ ਇੱਕ ਪ੍ਰਯੋਗ ਕੀਤਾ ਗਿਆ ਜਿਸ ਵਿਚ ਕੁਝ ਲੋਕਾਂ ਨੂੰ ਇੱਕ ਮਨੁੱਖ ਉੱਤੇ ਹੁੰਦਾ ਸਰੀਰਕ ਤਸ਼ੱਦਦ ਵੇਖਣ ਨੂੰ ਕਿਹਾ ਗਿਆ। ਵੀਡੀਓ ਦਿਖਾਉਣ ਤੋਂ ਬਾਅਦ ਲੋਕਾਂ ਨੂੰ ਦੋ ਹਿੱਸਿਆਂ ਵਿਚ ਵੰਡਿਆ ਗਿਆ ਅਤੇ ਇੱਕ ਗਰੁੱਪ ਨੂੰ ਇਸ ਅਤਿਆਚਾਰ ਦੇ ਕਾਰਨ ਦੱਸੇ ਗਏ ਅਤੇ ਦੂਜੇ ਨੂੰ ਕੋਈ ਜਾਣਕਾਰੀ ਨਹੀਂ ਦਿੱਤੀ ਗਈ। 

ਇਸ ਖੋਜ ਦਾ ਨਤੀਜਾ ਇਹ ਨਿਕਲਿਆ ਕਿ ਜਿਸ ਗਰੁੱਪ ਨੂੰ ਕਾਰਨ ਦੱਸੇ ਗਏ ਸਨ ਹੁਣ ਉਹ ਪੀੜਤ ਮਨੁੱਖ ਦੀ ਮਦਦ ਕਰਨ ਦੇ ਘੱਟ ਇੱਛੁਕ ਸਨ ਅਤੇ ਦੂਜਾ ਗਰੁੱਪ ਆਪਸ ਵਿਚ ਕਾਰਨ ਲੱਭਣ ਦੀ ਕੋਸ਼ਿਸ਼ ਕਰ ਰਿਹਾ ਸੀ। ਤਸ਼ਦੱਦ ਨੂੰ ਤਰਕਸੰਗਤ ਦੱਸਕੇ ਦੋਵੇਂ ਗਰੁੱਪ ਆਪਣੀ ਮਾਨਸਿਕ ਸ਼ਾਂਤੀ ਅਤੇ ਸੰਤੁਸ਼ਟੀ ਲਈ ਘੰਟਿਆਂ ਤੱਕ ਕੋਸ਼ਿਸ਼ ਕਰਦੇ ਰਹੇ। 

ਕੀ ਵਾਕਈ ਔਰਤਾਂ ਦਾ ਸਰੀਰ ਮਰਦਾਂ ਨੂੰ ਖਿੱਚਦਾ ਹੈ?

ਇਸ ਖੋਜ ਦਾ ਭਾਵੇਂ ਸਰਵ ਵਿਆਪੀਕਰਨ ਕਰਨਾ ਠੀਕ ਨਹੀਂ ਪਰ ਕਿਸੇ ਹੱਦ ਤਕ ਇਹ ਸਾਨੂੰ ਦਸਦਾ ਹੈ ਕਿ ਮਨੁੱਖ ਲਈ ਹਰ ਘਟਨਾ ਨੂੰ ਤਰਕਸੰਗਤ ਕਰਨਾ ਅੱਜ ਦੀ ਆਧੁਨਿਕਤਾਵਾਦੀ ਜੀਵਨ ਦੀ ਲੋੜ ਬਣ ਗਈ ਹੈ। 

ਜੇ ਦਿਨ ਦਿਹਾੜੇ ਕਿਸੇ ਨਾਲ ਬਲਾਤਕਾਰ, ਕੁੱਟ-ਮਾਰ, ਚੋਰੀ, ਕਤਲ ਹੋ ਸਕਦੇ ਹਨ, ਫਿਰ ਸਾਡੇ ਨਾਲ ਇਹ ਹੋਣ ਤੋਂ ਕੌਣ ਰੋਕ ਸਕਦਾ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਇੱਕ ਵਾਰ ਦਿੱਲੀ ਗੈਂਗਰੇਪ ਪੀੜਤ ਕੁੜੀ ਦੀ ਮਾਂ ਔਰਤਾਂ ਖਿਲਾਫ਼ ਹੁੰਦੇ ਜ਼ੁਰਮ ਦੇ ਕਿਸੇ ਸੈਮੀਨਾਰ ਵਿਚ ਆਪਣੇ ਵਿਚਾਰ ਰੱਖ ਰਹੀ ਸੀ ਕਿ ਸ੍ਰੋਤਿਆਂ ਵਿਚੋਂ ਕਿਸੇ ਨੇ ਪੁੱਛਿਆ - ਜੋਤੀ ਆਪਣੇ ਦੋਸਤ ਨਾਲ ਨੌ ਵਜੇ ਫ਼ਿਲਮ ਵੇਖਣ ਹੀ ਕਿਉਂ ਜਾ ਰਹੀ ਸੀ।